Marcelino Oreja Aguirre

Marcelino Oreja Aguirre, marki av Oreja, (født 13. februar 1935 i Madrid) er en spansk politiker og diplomat. Han har vært utenriksminister i Spania, generalsekretær i Europarådet og EU-kommissær. Commission Member Biographies , Independent Commission on Turkey.

Oreja er utdannet i rettsvitenskap og har juridisk doktorgrad.Marcelino OREJA AGUIRRE, Europakommisjonens arkiv. Han arbeidet fra 1960 i utenrikstjenesten.OREJA AGUIRRE, MARCELINO (Biografía) , biografi fra det spanske Senatet. I 1970 ble han direktør med ansvar for internasjonale forhold i den spanske nasjonalbanken. Oreja tilhørte partiet Unión de Centro Democrático og var utenriksminister i Spania fra 1976 til 1980, i en tid da landet ble demokratisert. Som utenriksminister hadde Oreja ansvar for Spanias tilslutning til FNs menneskerettighetserklæring i 1976 og han ledet i 1977 landet til medlemskap i Europarådet. 

I 1977 ble Oreja utnevnt til senator i den konstituerende forsamling, der han møtte til 1979. Samme år ble han han innvalgt i deputertkammeret for provinsen Guipuzcoa. Oreja var involvert i selvstyreprosessen for Baskerland, der han som regjeringens representant hadde rang av minister. Han var innvalgt i deputertkammeret for provinsen Alava fra 1982 til 1984 og igjen fra 1993 til 1994.

Fra 1984 til 1989 var Oreja generalsekretær i Europarådet. Etter at han gikk av som generalsekretær, ble han innvalgt som medlem av Europaparlamentet for Partido Popular. Han ble i 1994 utnevnt til europakommissær for transport og energi og ble senere kommisjonær for institusjonelle saker.Biography of Marcelino Oreja Aguirre, Centre Virtuel de la Connaissance sur l'Europe. Oreja var europakommissær til 1999.

Oreja er medlem av Real Academia de Ciencias Morales y Políticas, Real Academia de Jurisprudencia y Legislación, Academia Scientiarum et Artium Europaea og Ateneo de Madrid.

Oreja ble 8. april 2010 adlet av kong Juan I Carlos. Han fikk tittelen marki av Oreja (Marqués de Oreja).BOE Núm. 86 Viernes 9 de abril de 2010 Sec. III. Pág. 32247, Boletín Oficial del Estado, 9. april de 2010.
Han er kommandør av Isabella den katolskes orden, innehar storkors av Den militære fortjenstorden, andre klasse av Den sjømilitære fortjenstorden og andre klasse av Sankt Raimund av Peñaforts orden. 

 Referanser 

 Eksterne lenker 



Kategori:Spanske politikere
Kategori:Europarådet
Kategori:Europakommissærer
Kategori:Adelige spaniere
Kategori:Personer fra Madrid